буква а) от основния регламент „[ф]ормираната нормална стойност включва неизкривени и разумни административни разходи, разходи за продажба и общи разходи (“ПОАР„), и реализиране на печалба“. Освен това трябваше да бъде установена стойност за общопроизводствените разходи, за да се обхванат разходите извън производствените фактори.
 (122)
 В бележката си от 8 ноември 2018 г. Комисията беше определила само двама производители на волфрамови електроди извън КНР, които бяха оказалите съдействие производители от Съюза. При липсата на коментари по темата Комисията използва данните относно общопроизводствените разходи, ПОАР и печалбата, предоставени от тези двама производители. Тъй като само един от двамата производители от Съюза е публикувал своите финансови отчети, които са достъпни в базата данни Orbis (65), използваните данни бяха ограничени само до един от производителите.
 (123)
 С цел да установи неизкривена стойност на общопроизводствените разходи и ПОАР Комисията използва дела на производствените разходи, представляван от общопроизводствените разходи и ПОАР, в разходната структура на оказалия съдействие производител от Съюза.
 (124)
 По-точно, Комисията първо изчисли действителните общопроизводствени разходи и ПОАР на оказалия съдействие производител от Съюза като процент от общите действителни производствени разходи. След това Комисията приложи същия процент към неизкривената стойност на производствените разходи, за да получи неизкривената стойност на общопроизводствените разходи и ПОАР.
 (125)
 Относно печалбата Комисията използва финансовите данни на същия производител от Съюза. По-конкретно, Комисията използва данните за печалбата съгласно посоченото в заверените счетоводни отчети на дружеството за периода от 1 март 2017 г. до 28 февруари 2018 г.
 (126)
 В резултат от това следните елементи бяха добавени към неизкривените производствени разходи:
 —
 Общопроизводствени разходи и ПОАР (66) от 32,06 %, приложени към разходите за производство (покриващи потреблението на суровини, труд и енергия);
 —
 Печалба (67) от 5,58 %, приложена към сумата на разходите, общите производствени разходи.
 3.3.4.5. Изчисляване на нормалната стойност
 (127)
 За да изчисли формираната нормална стойност, Комисията следва следните стъпки.
 (128)
 Първо, Комисията определи неизкривените производствени разходи. При липсата на съдействие от страна на китайските производители Комисията използва коефициента на потребление на суровини, труд и енергия, като установените за производителя от Съюза с най-голямото производство в Съюза. Използваните данни бяха свързани с производството на най-широко използвания електрод (WL15 с размери 2,4 × 175 mm).
 (129)
 След това Комисията умножи коефициентите на използване по неизкривените разходи за единица продукция, както са посочени в таблица 1, и добави общопроизводствените разходи, ПОАР и печалбата, описани в съображение 126.
 (130)
 Въз основа на това Комисията формира нормалната стойност на равнище франко завода съгласно член 2, параграф 6а, буква а) от основния регламент.
 (131)
 Тъй като нито един китайски производител не оказа съдействие, нормалната стойност беше определена за цялата държава, а не поотделно за всеки производител.
 3.4. Експортна цена
 (132)
 При липсата на съдействие от страна на китайските производители, експортната цена беше определена въз основа на цената CIF на вноса от базата данни по член 14, параграф 6 на основния регламент.
 3.5. Сравнение
 (133)
 Когато това бе обосновано от необходимостта да се гарантира обективно сравнение, Комисията коригира нормалната стойност и експортната цена за разликите, отразяващи се на цените и тяхната сравнимост, в съответствие с